Ala Talabani, iračka kurdistanmka u posjeti Americi - 2003-12-12
Iračani su najviše zabrinuti, kako kaže gospođa Talebani, zbog sigurnosti u prvom redu, zbog prisustva stranih terorista koji pokušavaj
Osam mjeseci nakon što je koalicija predvođena Sjedinjenim državama oslobodila Irak većina Iračana radi na tome da uspostavi slobodu, sigurnost i napredak u svojoj zemlji. Ala Talabani je iračka Kurdistanka koja je nedavno posjetila Sjedinjene države kako bi se založila za unaprjeđenje uloge žena u Iraku. Ona je za Glas Amerike izjavila da se stanje, kada je riječ o ženama, u njenoj zemlji znatno popravilo ali da još uvijek ima mnogo prepreka koje treba savladati. ”To je patrijahalno društvo i religija uvijek ima značajnu ulogu u našem društvu. Ali ipak je sve u rukama samih žena. Mi činimo više od 50 procenata iračke populacije. Zbog toga se među ženama Iraka čuje snažan jedinstven stav da mi želimo 50 procenata predstavnika u političkom procesu u Iraku.“ Iračani su najviše zabrinuti, kako kaže gospođa Talebani, zbog sigurnosti u prvom redu, zbog prisustva stranih terorista koji pokušavaju da onemoguće napredak demokratije. ”Irak je postao otvoreno polje za sve te terorističke grupe: al-Qaida, Hezbollah i neke ljude koji imaju svoje interese u Iraku ili koji ne žele vidjeti Irak kao demokratsku zemlju jer će to imati utjecaja na njihove zemlje.“ Gospođa Talebani kaže mada terorizam i dalje predstavlja prijetnju u proteklih osam mjeseci postignut je stvarni napredak. ”Bezbjednosna situacija u Iraku nije toliko loša koliko to mediji nastoje sviju uvjeriti. Tačno je da manjina ljudi vjeruje da dok god je Saddam živ situacija u Iraku se nikada neće smiriti. Ja međutim mislim da većina ljudi u Iraku duboko vjeruje da je sa režimom svršeno. Taj opasni čovjek se nikada više neće vratiti i vladati Irakom kao ni njegova partija Baath.“ Gospođa Talabani je optimista u pogledu budućnosti. Ona ukazuje na svoje sunarodnike iračke Kurde u sjevernom dijelu Iraka koji su imali mogućnost da, od kada su oslobođeni zahvaljujući Zaljevskom ratu 1991. god. izgrade civilno društvo. Ona kaže da je njena misija sada da pomogne u uspostavljanju jednog takvog društva u ostatku zemlje.